แฟนด้อมพันธุ์แท้

แฟนด้อมพันธุ์แท้ (FANDOM) เป็นรายการโทรทัศน์ไทยประเภทเกมโชว์ควิซโชว์ที่ปรับรูปแบบมาจากรายการแฟนพันธุ์แท้ ผลิตโดยเวิร์คพอยท์ เอ็นเทอร์เทนเมนท์ ออกอากาศทางช่องเวิร์คพอยท์ ออกอากาศทุกวันพุธ เวลา 20.05 น. ออกอากาศเทปแรกเมื่อวันที่ 25 ตุลาคม 2566 ดำเนินรายการโดยกันต์ กันตถาวร โดยเทปแรกที่ออกอากาศคือ บิวกิ้น–พีพี
== พิธีกร ==
กันต์ กันตถาวร
== กติกา ==
=== 3 วินาที ===
ผู้เข้าแข่งขันจะต้องตอบคำถามให้ได้ภายในเวลา 3 วินาที (ถ้าตอบผิดภายในเวลา 3 วินาที สามารถตอบใหม่ได้ (ยกเว้นหัวข้อ มิสยูนิเวิร์สไทยแลนด์ ที่จะมีโอกาสตอบครั้งเดียวใน 3 วินาที)) โดยแบ่งเป็น 2 รอบ คำถาม 2 ชุดแบ่งเป็นรอบละชุดคำถาม โดยในรอบแรกมี 5 ข้อ เล่นกันคนละข้อ และในรอบที่ 2 มี 4 ข้อ (ยกเว้นในหัวข้อ Billkin & PP Krit ที่จะเล่นจนกว่าจะมีผู้เข้าแข่งขันเข้ารอบครบ 4 คนโดยไม่ใช้คำถามสำรอง) จะใช้วิธีแย่งกันกดสัญญาณไฟ ถ้าผู้เข้าแข่งขันที่กดสัญญาณไฟติดตอบผิดถือว่าไม่ได้คะแนนในข้อนั้นและจะเปลี่ยนไปเล่นข้อต่อไป ใครที่ได้ 2 คะแนนก่อนเข้ารอบ Action Game ต่อไป โดยรอบนี้ต้องการผู้เข้ารอบ 4 คน (ถ้าเล่นคำถามในรอบที่ 2 ครบ 4 ข้อแล้วยังมีผู้เข้ารอบไม่ครบ 4 คน จะใช้คำถามสำรองโดยการแย่งกันกดสัญญาณไฟ ถ้าตอบถูกจนสะสมคะแนนถึง 2 คะแนนจะเข้ารอบทันที ถ้าตอบผิดจะตกรอบทันทีและผู้เข้าแข่งขันที่เหลือจะเข้ารอบโดยปริยาย) (ยกเว้นในหัวข้อ 4EVE ที่จะต้องตอบคำถามจากโจทย์ที่จะปรากฏเพียง 3 วินาทีโดยไม่มีเวลาจำกัดในการตอบ ผู้เข้าแข่งขัน 4 คนที่ตอบถูกจะเข้ารอบ)
=== Action Game ===
กติกาในรอบนี้ผู้เข้าแข่งขันทั้ง 4 คนต้องแย่งกันกดสัญญาณไฟเพื่อตอบคำถามของพิธีกรให้ถูกต้อง 1 ข้อ เพื่อเข้ารอบ Sudden Death โดยรอบนี้ต้องการผู้เข้ารอบ 2 คน ถ้าเกิดมีผู้เข้าแข่งขันกดสัญญาณไฟได้แล้วตอบผิดเกมจะดำเนินต่อไปโดยผู้ที่กดไปแล้วจะไม่มีสิทธิ์ตอบอีกจนกว่าจะมีคนตอบถูกในข้อนั้นๆ (ยกเว้นในหัวข้อ 4EVE ที่จะเฉลยทันทีโดยไม่เปิดโอกาสให้คนอื่นกดสัญญาณตอบอีก (ยกเว้นเกม Zoom Zoom)) และถ้าผู้เข้าแข่งขันคนนั้นๆ ตอบผิดครบ 2 ครั้งจะตกรอบทันที (และถ้ามีผู้เข้าแข่งขันตอบผิด 2 ครั้งครบ 2 คน ผู้เข้าแข่งขันที่เหลือจะเข้ารอบโดยปริยาย)
=== Sudden Death (ถาม-ตอบ) ===
กติกาในรอบ Sudden Death ผู้เข้าแข่งขันทั้ง 2 จะต้องผลัดกันตอบคำถามจากทั้งหมด 6 คำถาม (ยกเว้นในหัวข้อ 4EVE จะมี 7 คำถาม โดยคำถามที่ไม่ได้ใช้หลัง 6 ข้อแรกจะกลายเป็นคำถามสำรอง) ผู้เข้าแข่งขันที่เข้ารอบมาก่อนจะได้เล่นก่อน โดยถ้าหากในรอบนั้นผู้เข้าแข่งขันตอบถูกทั้งคู่หรือผิดทั้งคู่ต้องตอบคำถามข้อที่เหลือต่อ หากผู้เข้าแข่งขันคนใดตอบผิดและผู้เข้าแข่งขันอีกคนตอบถูก ผู้ตอบถูกจะได้เป็นสุดยอดแฟนด้อมพันธุ์แท้ในเรื่องนั้นและได้ตอบคำถามเพื่อชิงของรางวัลสุดพิเศษในรอบคำถามสุดยอดแฟนด้อมพันธุ์แท้ (ในกรณีที่เล่นครบ 6 ข้อ แล้วยังเสมอกัน ทางรายการจะมีคำถามสำรองโดยการกดสัญญาณไฟเพื่อหาสุดยอดแฟนด้อมพันธุ์แท้ต่อไป)
=== คำถามสุดยอดแฟนด้อมพันธุ์แท้ ===
สุดยอดแฟนด้อมพันธุ์แท้จะต้องตอบคำถามที่พิธีกรถามขึ้นมา หากสุดยอดแฟนด้อมพันธุ์แท้ตอบถูกจะได้รับทั้งถ้วยรางวัลสุดยอดแฟนด้อมพันธุ์แท้และของรางวัลสุดพิเศษ แต่หากตอบผิดจะได้รับเพียงถ้วยแฟนด้อมพันธุ์แท้กลับไป ซึ่งในปีนี้ไม่มีแฟน(ด้อม)พันธุ์แท้แห่งปีเช่นเดียวกับเมื่อปี 2000 และ 2018 เนื่องจากเริ่มออกอากาศในช่วงปลายปี
== รายชื่อสุดยอดแฟนด้อมพันธุ์แท้ ==
== เกร็ด ==
ด.ช. ธัญนพ วามสิงห์ (น้องเอเธนส์) ซึ่งเข้าแข่งขันในหัวข้อ เปเปอร์ เพลนส์ นับเป็นผู้เข้าแข่งขันที่มีอายุน้อยที่สุดในประวัติศาสตร์ของรายการแฟนพันธุ์แท้เนื่องจากมีอายุเพียง 5 ปี
== อ้างอิง ==
รายการโทรทัศน์ไทย
เกมโชว์ไทย
รายการโทรทัศน์ช่องเวิร์คพอยท์ทีวี
รายการโทรทัศน์ไทยที่เริ่มออกอากาศตั้งแต่ พ.ศ. 2566
รายการโทรทัศน์ที่เริ่มออกอากาศตั้งแต่ พ.ศ. 2566
แฟนพันธุ์แท้